Waxaa magaaladda Washington ee caasimadda Dalka Mareykanka lagu qabtay shir aad iyo aad u qiimo badan oo ay qabanqaabisay Safaaradda Soomaaliyeed ee dalka Mareykanka taa oo ay ka soo qeyb galeen dadka lagu qiyaasay ku dhawaad 250 oo ka kala socday in kabadn 12 Jaaliyadood oo ka dhisan dalka Mareykanka,waxa kaloo shirkaas qiimaha leh Ummadda Soomaaliyeed kala qeyb galay xubno ka socday Machadka Nabadda,USAID,saraakiil sar sare oo ka soo shaqeeyey safaaradaha Soomaaliyeed kana mid ahaa madaxda sare ee soo martay Qaranka Soomaaliyeed,Xildhibaano ka tirsan golaha shacabka,aqoonyahano wax ka dhiga Jaamacadaha Mareykanka, dhalinyaro dhawaan ka qalin jabiyey Jaamacadaha Mareykanka oo runtii ay kuu beerantahay qiiro Soomaalinimo.
